钦定古今图书集成/方舆汇编/边裔典/第032卷 > 后汉
## 钦定古今图书集成/方舆汇编/边裔典/第032卷 > 后汉

### 世祖建武二十五年冬十月扶馀王遣使奉献

按《后汉书？世祖本纪》云云。按《扶馀本传》，扶馀国在
元菟北千里，南与高句骊，东与挹娄，西与鲜卑，北有
弱水，地方二千里，本濊地也。初北夷索离国王出行，
其侍儿于后妊身，王还欲杀之。侍儿曰：“前见天上有
气，大如鸡子，来降我，因以有身。”王囚之，后遂生男。王
令置于豕牢，豕以口气嘘之，不死。复徙于马栏，马亦
如之。王以为神。乃听母收养。名曰“东明。”东明长而善
射。王忌其猛。复欲杀之。东明奔走。南至掩㴲水，以弓
击水，鱼鳖皆聚浮水上，《东明》乘之得渡，因至扶馀而
王之焉。于东夷之域最为平敞。土宜五谷，出名马、赤
玉、貂豽、大珠如酸枣。以员栅为城，有宫室仓库牢狱。
其人麤大强勇而谨厚，不为寇钞。以弓矢刀矛为兵，
以六畜名官，有马加、牛加、狗加。其邑落皆主属诸加。
食饮用俎豆会同，拜爵洗爵，揖让升降。以腊月祭天，
大会连日饮食歌舞，名曰“迎鼓。”是时断刑狱，解囚徒。
有军事亦祭天。杀牛以蹄占其吉凶。行人无昼夜，好
歌吟，音声不绝。其俗用刑严急，被诛者皆没其家人
为奴婢。盗一责十二。男女淫，皆杀之。尢治恶妒妇。既
杀，复尸于山上。兄死妻嫂死，则有椁无棺。杀人殉葬，
多者以百数。其王葬用玉匣，汉朝常豫以玉匣付元
菟郡王，死则迎取以葬焉。建武中，东夷诸国皆来献
见。二十五年，扶馀王遣使奉贡，光武厚答报之，于是
使命岁通。

### 安帝永初五年春三月扶馀夷犯塞杀伤吏人

按《后汉书。安帝本纪》云云。按《扶馀本传》：“安帝永初
五年，扶馀王始将步骑七八千人，寇钞乐浪，杀伤吏
民，后复归附。”

### 永宁元年扶馀王遣子诣阙贡献

按《后汉书。安帝本纪》云云。按《扶馀传》。“永宁元年。遣
嗣子尉仇台诣阙贡献，天子赐尉仇台印绶金彩。”

### 延光元年春二月扶馀王遣子将兵救元菟击高句丽马韩濊貊破之遂遣使贡献

按：《后汉书安帝本纪》云云。

### 顺帝永和元年春正月扶馀王来朝

按《后汉书。顺帝本纪》云云。按《扶馀本传》。“顺帝永和
元年。其王来朝京师。帝作黄门鼓吹角抵戏以遣之。”

### 桓帝延熹四年十二月扶馀王遣使来献

按：《后汉书桓帝本纪》云云。

### 永康元年春正月扶馀王寇元菟太守公孙域与战破之

按《后汉书。桓帝本纪》云云。按《扶馀传》，“王扶台将二
万馀人寇元菟，元菟太守公孙域击破之，斩首千馀
级。”

### 灵帝熹平三年春正月扶馀国遣使贡献

按《后汉书灵帝本纪》云云扶按《馀本传》，“熹平三年，
复奉章贡献。扶馀本属元菟，献帝时，其王求属辽东
云。”

### 献帝延康元年三月己卯扶馀王遣使奉献

按《后汉书献帝本纪》。不载按《三国魏志。文帝本纪》
云云。